12 mai 2023

Comunicat de presă

**199 persoane au participat la Bursa Generală a Locurilor de Muncă organizată la Reșița**

Azi, 12 mai 2022, Agenţia Județeană pentru Ocuparea Forţei de Muncă Caraș-Severin a organizat Bursa Generală a Locurilor de Muncă, la sala Campus Caffe a Centrului Universitar al Universității Babeș Bolyai din Reșița.

Din cei 124 de agenți economici contactați, 26 au participat la Bursă, oferind un număr de 256 locuri de muncă vacante, în domenii variate, predominând cele din domeniul construcțiilor, confecțiilor și horeca. Persoanele cu studii superioare au avut la dispozitie locuri de muncă de inginer de diferite specializări și functionar economic, iar persoanele fără calificare au avut la dispoziție locuri de muncă de muncitor necalificat, femeie de serviciu și manipulant mărfuri.

La Bursa Generală a Locurilor de Muncă au participat un număr de 199 persoane aflate în căutarea unui loc de muncă, 33 dintre acestea fiind programate pentru interviuri la sediile firmelor. Urmare a interacțiunii directe dinte șomeri și angajatori, 2 persoane au reușit să se angajeze în meseriile de funcționar economic și muncitor necalificat.

Mulțumim atât agenților economici care au dat curs invitației noastre, cât și reprezentanților Centrului Militar Județean Caraș-Severin, ai Inspectoratului Județean de Jandarmi "GL. BG. Vasile Zorzor" Caraș-Severin, ai Inspectoratului Județean pentru Situații de Urgență "Semenic", ai Direcției de Asistență Socială din cadrul Primăriei Reșița, ai reprezentanților mass-media, precum și d-lui Ioan Dragomir, Prefectul Județului Caraș-Severin, care ne-au onorat cu prezența la Bursă.

Locurile de muncă rămase vacante în urma Bursei vor putea fi consultate la sediul Agenţiei Judeţene pentru Ocuparea Forţei de Muncă din Reşiţa, str. Traian Lalescu nr 17, unde vor fi emise repartiţii persoanelor ce întrunesc condiţiile impuse de angajatori.

Agenția Județeană pentru Ocuparea Forței de Muncă Caraş-Severin